'Ndrangheta - Vikipeedia, vaba entsüklopeedia

# 'Ndrangheta

### Allikas: Vikipeedia

'Ndrangheta [ndr'angeta] (ka: Famiglia Montalbano, Onorata società, Picciotteria) on Calabria maffia.

Ta tegutseb Euroopas, Põhja- ja Lõuna-Ameerikas ning Austraalias ning teda peetakse Euroopa võimsaimaks maffiaks. Arvatakse, et organisatsiooni aastakäive on 35 miljardit USA dollarit.

'Ndrangheta on Euroopa kokaiinikaubanduses üks tähtsamaid gruppe, mille osatähtsus ületab isegi Colombia uimastikartellide oma. Ta on osa sellest ärist üle võtnud Cosa Nostralt, mis sattus 1990ndatel suure surve alla. Tähtsad tuluallikad on ka relvakaubandus, rahapesu ja väljapressimine.

'Ndrangheta juured on Itaalias Reggio Calabria provintsis Organisatsiooni rajasid 19. sajandil mässajad Plati ja San Luca linnas. Ta on tugev ka Vibo Valentia, Catanzaro ja Crotone provintsis, vähemal määral Cosenza provintsis.

Nime päritolu on ebaselge. Arvatakse, et ta tuleneb kreeka sõnast andragathia 'mehisus' või andragathos 'mehine'.

Arvatakse, et organisatsioonil on umbes 7000 liiget, kes jagunevad umbes 90 klanniks (cosca'ks (sitsiilia murdes 'artišokk', solidaarsuse sümbol).

Võrreldes Cosa Nostraga rajaneb liikmelisus suuremal määral veresugulusel. Liiget nimetatakse 'ndrinu, klanni 'ndrina. Veresuguluse tõttu on ka reetmist vähem. Seni on politseiga koostööd teinud 157 liiget (Sitsiilias seevastu umbes 390).

Välja otsitud andmebaasist "http://et.wikipedia.org../../../27/n/d/%27Ndrangheta_08a7.html"

Kategooriad: Kuritegevus | Itaalia

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Català
- Česky
- Deutsch
- English
- Español
- Esperanto
- Français
- Italiano
- Nederlands
- 日本語
- Português
- Suomi
- Svenska